Ο **Τακαγιόσι Σάτο** (ιαπωνικά: 佐藤隆善, Χέπμπορν: Sato Takayoshi) είναι Ιάπωνας σχεδιαστής χαρακτήρων βιντεοπαιχνιδιών και διευθύνων CGI. Είναι γνωστότερος ως μέλος της Team Silent, θυγατρικής της Konami Computer Entertainment Tokyo, και για το έργο του στο σχεδιασμό των χαρακτήρων και της εξ ολοκλήρου CGI διεύθυνσης του πρώτου *Silent Hill* και του *Silent Hill 2*.

Βιογραφία
---------

Ο Σάτο γεννήθηκε στο Τόκιο. Το 1992 σπούδασε Καλές Τέχνες στο Πανεπιστήμιο Tama Art στο Τόκιο, παίρνοντας μπάτσελορ στη ελαιογραφία το 1996. Το 2011 πήρε το πτυχίο Advanced Character Animation.

### Konami

Προσελήφθη από την Konami τον Απρίλιο του 1996, αφού έκανε τρία τεστ τέχνης και πέντε συνεντεύξεις. Η παλαιότερη δουλειά του εκεί έγινε την ίδια χρονιά σε πολλά animation στο παιχνίδι *Sexy Parodius* για το PlayStation και το Sega Saturn. Έπειτα, προσχώρησε στην Konami Computer Entertainment Tokyo, το Σεπτέμβρη του 1996. Τότε ξεκίνησε τη δουλειά του στο πρώτο *Silent Hill* για το PlayStation. Δούλεψε στους χαρακτήρες, στα περιβάλλοντα, στην ατμόσφαιρα αλλά και στη δημιουργία της ιστορίας. Δήλωσε: "Προσπάθησα να απεικονίσω μια πόλη που είναι εγκαταλελειμμένη, γεμάτη με θλίψη ωστόσο εσύ να μη μπορείς να σταματήσεις να την αγαπάς". Του πήρε δυόμισι χρόνια να δημιουργήσει μόνος όλες τις CGI σκηνές του παιχνιδιού. Δημιούργησε του σημαντικότερους χαρακτήρες μόνος του, τα περιβάλλοντα, όλα τα στοιχεία μοντελισμού και υφών, αλλά και τον φωτισμό των CGI ταινιών. Αναγνώρισε την επιτυχία του τίτλου δηλώνοντας: "Το *Silent Hill* έγινε πολύ επιτυχημένο και κέρδισα τρία βραβεία από αυτό. Αυτό μου επέτρεψε να κυνηγήσω το δικό μου δημιουργικό όραμα". Στο *Silent Hill 2* δούλεψε στην ιστορία, στο σύστημα του παιχνιδιού, και κατεύθυνε όλες τις δραστηριότητες προπαραγωγής.

### Konami of America

Μετά τη δουλειά του στο Silent Hill 2 άρχισε να έχει διαφορετικές απόψεις από την εργοδότριά του, Konami Japan. Έκανε στους ανώτερούς του την πρόταση να σκεφτούν σοβαρά τη δυτική αγορά. Συγκεκριμένα, δήλωσε: "Αυτοί δεν ήταν τόσο σίγουροι -έλεγαν ότι "ένα καλό παιχνίδι πουλάει, ανεξάρτητα από την κουλτούρα, ανεξάρτητα από το που αναπτύσσεται." Δεν πίστευα πως αυτό ήταν σωστό. Σκέφτηκα πως για να πουλήσεις κάτι σε κάποιον, πρέπει να το ξέρεις αυτό το κοινό. Και η ιαπωνική αγορά βιντεοπαιχνιδιών είχε ήδη αρχίσει να συρρικνώνεται, και έτσι σκέφτηκα ότι έπρεπε να δω την Ευρώπη και τις Η.Π.Α. αφού θα ήταν η επόμενη κύρια αγορά." Έτσι, τον Ιανουάριο του 2002, αποφάσισε να μετακομίσει και δούλεψε για λίγα χρόνια στην Konami της Αμερικής, όπου βοήθησε το προσωπικό να εστιάσει σε σημαντικά στοιχεία του τρόπου παιχνιδιού στα παιχνίδια τους. Ωστόσο, παραδέχτηκε πως οι καλύτερες δουλειές του ήταν αυτές στους τίτλους *Silent Hill*, δηλώνοντας: "Πιστεύω ακόμη πως το Silent Hill και το *Silent Hill 2* απεικονίζουν τις καλύτερες δουλειές μου. Έχουν τη μεγαλύτερη μου επιρροή. Ωστόσο, τώρα μπορώ να κάνω πολύ καλύτερα".

### Electronic Arts

Από το Φεβρουάριο του 2003 έως το Μάιο του 2007 δούλευε για την εταιρία Electronic Arts στα παιχνίδια GoldenEye: Rogue Agent για τα PlayStation 2, Xbox και GameCube, και το Tiberium για τα Xbox 360 και PlayStation 3, το οποίο τελικά ακυρώθηκε.

### ARA

Εργάστηκε σε ένα νέο είδος βιντεοπαιχνιδιών, αυτό των "σοβαρών" βιντεοπαιχνιδιών, και συγκεκριμένα στο παιχνίδι *Virtual Heroes*, ως συνεργάτης ερευνητής και διευθύνων τέχνης. Έχει βοηθήσει στον προγραμματισμό, το σχεδιασμό, και την ολοκλήρωση περισσότερων από 20 παιχνιδιών σε διάστημα δύο χρόνων. Επίσης, έχει σχεδιάσει τους χαρακτήρες των παιχνιδιών *Tale of Tales* και *Fatale*.

### Nintendo

Το Φεβρουάριο του 2012 εισήλθε στη Nintendo, στη θέση του παραγωγού οπτικών εφέ.

Έργο
----

| Τίτλος | Κυκλοφορία | Ρόλος |
| --- | --- | --- |
| *Sexy Parodius* | 1996 | Animator |
| *Silent Hill* | 1999 | Διευθύνων CGI, σχεδιαστής χαρακτήρων |
| *Silent Hill 2* | 2001 | Διευθύνων CGI, σχεδιαστής χαρακτήρων |
| *GoldenEye: Rogue Agent* | 2004 | Διευθύνων τέχνης |
| *Tiberium* | Unreleased | Διευθύνων τέχνης |
| *Moonbase Alpha* | 2010 | Διευθύνων τέχνης |
| *Mario and Donkey Kong: Minis on the Move* | 2013 | Οπτικός παραγωγός |
| *Mario vs. Donkey Kong: Tipping Stars* | 2015 | Οπτικός παραγωγός |
| *Mario Tennis: Ultra Smash* | 2016 | Οπτικός παραγωγός |
| *Paper Mario: Color Splash* | 2016 | Οπτικός παραγωγός, διευθύνων τέχνης |
| *Dillon's Dead-Heat Breakers* | 2018 | Οπτικός παραγωγός, διευθύνων τέχνης |
|

Παραπομπές
----------

1. ↑  «Interview with Takayoshi Sato – The old Blog of Tale of Tales». *tale-of-tales.com* (στα Αγγλικά). Αρχειοθετήθηκε από το πρωτότυπο στις 18 Δεκεμβρίου 2017. Ανακτήθηκε στις 8 Οκτωβρίου 2017.
2. ↑  «Silence Is Golden: Takayoshi Sato's Occidental Journey» (στα αγγλικά).. Ανακτήθηκε στις 2017-10-08.
3. 1 2  «Takayoshi Sato, Visual Producer at Nintendo». *Linkedin*. Αρχειοθετήθηκε από το πρωτότυπο στις 21 Αυγούστου 2009. Ανακτήθηκε στις 8 Οκτωβρίου 2017.
4. ↑  kevingifford. «Silent Hill creator discusses how he joined the game biz and why AAA horror is 'difficult' to fund». *Polygon*. Ανακτήθηκε στις 25 Απριλίου 2016.

Εξωτερικοί σύνδεσμοι
--------------------

* Επίσημη ιστοσελίδα Αρχειοθετήθηκε 2021-04-02 στο Wayback Machine.
* Τακαγιόσι Σάτο Αρχειοθετήθηκε 2009-08-21 στο Wayback Machine. στο LinkedIn
* Τακαγιόσι Σάτο στο IMDb

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
*Silent Hill* |
| --- |
|  |
| Κύρια σειρά | 
* *Silent Hill*
* *Silent Hill 2*
* *Silent Hill 3*
* *Silent Hill 4*
* *Silent Hill: Origins*
* *Silent Hill: Homecoming*
* *Silent Hill: Shattered Memories*
* *Silent Hill: Downpour*
* *Silent Hill f*
 |
|  |
| Spin-offs | 
* *Silent Hill: Play Novel*
* *Silent Hill: The Arcade*
* *Silent Hill: Orphan*
* *Silent Hill: Orphan 2*
* *Silent Hill: Orphan 3*
* *Silent Hill: The Escape*
* *Silent Hill: Book of Memories*
* *Silent Hill: Townfall*
* *Silent Hill: Ascension*
 |
|  |
| Remakes | 
* *Silent Hill: HD Collection*
* *Silent Hill 2 (remake)*
 |
|  |
| Ταινίες | 
* *Silent Hill*
* *Revelation*
* *Return to Silent Hill*
 |
|  |
| Άλλα μέσα | 
* Κόμικς
* Νουβέλα
 |
|  |
| Πρόσωπα | 
* Κεϊτσίρο Τογιάμα
* Χιρογιούκι Ογουάκου
* Μασαχίρο Ίτο
* Τακαγιόσι Σάτο
* Άκιρα Γιαμαόκα
* Μαίρη Ελίζαμπεθ ΜακΓκλιν
 |
|  |
| Σχετικά λήμματα | 
* Κατάλογος χαρακτήρων
* Team Silent
* Climax Studios
* Vatra Games
 |
|  |
| 
* **Κατηγορία Κατηγορία:Silent Hill**
 |

 |